
	ΘΕΜΑ:
	Αποδοχές Στελεχών Ε.Δ. – ΕΛ.ΑΣ. – Π.Σ. – Λ.Σ. 

	
	
	

	ΣΧΕΤ.:
	α. Υπ’ Αριθμ. 2192/2014, 2193/2014, 2194/2014, 2195/2014 και 2196/2014 Αποφάσεις του ΣτΕ

	
	β. Υπ’ Αριθμ. 10/2014 Απόφαση του ΣτΕ(Τριμελές Συμβούλιο Συμμόρφωσης Ν. 3068/2002) 

	
	


1. Σας γνωρίζουμε, ότι σύμφωνα με τις σχετικές Αποφάσεις του Συμβουλίου της Επικρατείας κρίθηκαν αντισυνταγματικές οι διατάξεις των περιπτώσεων 31, 32 και 33 της υποπαραγράφου Γ.1 της παραγράφου Γ΄ του άρθρου πρώτου του Ν.4093/2012, με τις οποίες τροποποιήθηκαν οι διατάξεις των άρθρων 50 και 51 του Ν. 3205/2003 και επήλθε μείωση στις αποδοχές των στελεχών των ΕΔ και των ΣΑ με αναδρομική ισχύ από 1-8-2012.

2. Σύμφωνα με τις διατάξεις της παραγράφου 5 του άρθρου 95 του Συντάγματος της Ελλάδος, η Διοίκηση έχει υποχρέωση να συμμορφώνεται προς τις δικαστικές αποφάσεις. Επίσης, σύμφωνα με τις διατάξεις της παραγράφου 1 του άρθρου 1 του Ν.3068/2002, το Δημόσιο, οι Οργανισμοί Τοπικής Αυτοδιοίκησης,…………έχουν υποχρέωση να συμμορφώνονται χωρίς καθυστέρηση προς στις δικαστικές αποφάσεις και να προβαίνουν σε όλες τις ενέργειες που επιβάλλονται για την εκπλήρωση της υποχρέωσης αυτής και για την εκτέλεση των αποφάσεων. 

3. Σε εκτέλεση των ανωτέρω, η Διοίκηση συμμορφούμενη μερικώς προς τις σχετικές Αποφάσεις του ΣτΕ, με τις διατάξεις του άρθρου 86 του Ν.4307/2014, αναπροσάρμοσε τις αποδοχές των στελεχών των ΕΔ και των ΣΑ, αναδρομικά από 1-8-2012 (ημερομηνία ισχύος των διατάξεων του Ν.4093/2012), όχι πλήρως αλλά μόνο κατά το ήμισυ (50%).    

4. Ύστερα από τα παραπάνω, για λόγους χρηστής διοίκησης και ηθικής ικανοποίησης των στελεχών των ΕΔ και των ΣΑ, θα πρέπει οι σχετικές Αποφάσεις του ΣτΕ να εφαρμοστούν πλήρως, ήτοι να καταβληθεί αναδρομικά από 1-8-2012 και το υπόλοιπο 50% των αποδοχών στα στελέχη των ΕΔ και των ΣΑ. Για να επιτευχθεί αυτό απαιτείται νομοθετική ρύθμιση. Προς τούτο το ΥΠΕΘΑ, σε συνεργασία με τα συναρμόδια Υπουργεία, συγκρότησε επιτροπή με έργο τη σύνταξη νομοθετικής διάταξης και σχέδιο ΚΥΑ έτσι ώστε να καταστεί δυνατή η καταβολή και του υπόλοιπου 50% των αποδοχών στα στελέχη των ΕΔ και των ΣΑ, προκειμένου να έχουμε πλήρη συμμόρφωση προς τις Αποφάσεις του ΣτΕ.
5. Το έργο της επιτροπής είναι καθαρά επικουρικού και συμβουλευτικού χαρακτήρα προς τις αρμόδιες υπηρεσίες σας, καθόσον καθ’ ύλην αρμόδιο Υπου-ργείο για μισθολογικά – συνταξιοδοτικά θέματα είναι το Υπουργείο Οικονομικών, σύ-μφωνα άλλωστε και με τις ισχύουσες συνταγματικές διατάξεις. Για το λόγο αυτό δεν σας αποστέλλουμε και αιτιολογική έκθεση για την προτεινόμενη νομοθετική ρύθμιση.
6. Μετά τις συνεδριάσεις της ανωτέρω επιτροπής, συντάχθηκε σχέδιο νόμου, καθώς και σχέδιο ΚΥΑ, σύμφωνα με τα οποία:


α.
Οι αποδοχές των στελεχών των Ενόπλων Δυνάμεων και των Σωμάτων Ασφαλείας, επανέρχονται στα επίπεδα, όπως είχαν διαμορφωθεί την 31-7-2012, με τις παρακάτω διαφοροποιήσεις:




(1)
Ετέθησαν στους συντελεστές ΓΕΠΣ – Δκτη 1ης Στρατιάς – Α/ΑΤΑ – Α/Στόλου και οι Υπαρχηγοί των Σ.Α. με συντελεστή 2,10, σύμφωνα με τις εισηγήσεις των εκπροσώπων των Σ.Α.




(2)
Ετέθη συντελεστής στο βασικό μισθό του Λοχία 0,799 ώστε το ποσό του βασικού μισθού στον εν λόγω βαθμό να διαμορφώνεται στα 718,00€, όπως ισχύει σήμερα και έχει διαμορφωθεί τόσο με το Ν. 4093/2012 όσο και με το Ν.4307/2014, προκειμένου να καλύψει τους Ειδικούς Φρουρούς και τους Συνοριοφύλακες της ΕΛ.ΑΣ.




(3)
Το επίδομα «Ειδικής Απασχόλησης» αναπροσαρμόστηκε σύμφωνα με το Ν.4002/2011 (ως ίσχυε την 1-7-2011 με ανώτατο ποσό τα 338,09€ για τα στελέχη των ΕΔ).




(4)
Το επίδομα «Υψηλής – Αυξημένης Ευθύνης» του Ταξχου ετέθη στα 190,00€ (ενδιάμεσο όριο του ποσού των 176,00€ που λαμβάνεται υπόψη ως προς τη σύνταξη για Αξκούς μέχρι το βαθμό του Σχη και του ποσού των 205,00€ που καταβάλλονταν πριν στους Ταξχους). 




(5)
Το επίδομα «Διοίκησης – Διεύθυνσης» ορίζεται στα 28,00€ για τους Ανθστες – Υπξκους, σύμφωνα με τις προτάσεις της ΕΛ.ΑΣ. και του Π.Σ., όπως ίσχυε με το Ν. 4093/2012. 



(6)
Το ανώτατο όριο των αποδοχών για τα στελέχη των ΕΔ και των ΣΑ καθορίζεται με βάση τις διατάξεις της υποπαραγράφου β της παραγράφου 4 του άρθρου 2 του Ν. 3833/2010 και όχι με βάση τις διατάξεις της παραγράφου 1 του άρθρου 2 του ιδίου νόμου.




(7)
Στα επιδόματα «θέσης υψηλής ή αυξημένης ευθύνης» και «ευθύνης διοίκησης – διεύθυνσης», έχει διαγραφεί η φράση «με εξαίρεση τους μισθολογικά προαγόμενους στο βαθμό/ούς αυτό/ούς», (όπου υφίσταται) και αντί αυτού στο πρώτο εδάφιο των παραγράφων των εν λόγω επιδομάτων έχει γραφεί η φράση «οριζόμενο κατά εν ενεργεία φερόμενο βαθμό». 



β.
Η καταβολή των αναπροσαρμοσμένων αποδοχών στα εν ενεργεία και στα εν αποστρατεία στελέχη των Ε.Δ. και των Σ.Α., καθώς επίσης και των αναδρομικών αυτών (νέων αποδοχών), προτείνεται όπως γίνει σύμφωνα με τη διαδικασία που περιγράφεται στο συνημμένο σχέδιο της ΚΥΑ, με τις παρακάτω διαφοροποιήσεις:

(1) Το ποσό της εφάπαξ δόσης των αναδρομικών καθορίζεται στα 500,00€, σε αντιδιαστολή με τα 250,00€ που ίσχυε στην προηγούμενη ΚΥΑ.

(2) Η καταβολή των αναδρομικών καθορίζεται σε 24 μηνιαίες δόσεις, αντί των 36 που προβλεπόταν στην προηγούμενη ΚΥΑ, προκειμένου να αποφευχθούν τυχόν νομικές προεκτάσεις όσον αφορά στην παρέλευση 5ετίας σε περίπτωση που θα αρχίσει η καταβολή των νέων αναδρομικών μετά την παρέλευση της τρέχουσας 3ετίας.

(3) Ο χρόνος έναρξης καταβολής των αναδρομικών αφήνεται στη διακριτική ευχέρεια του Υπουργείου Οικονομικών, λαμβάνοντας υπόψη τις ευρύτερες δημοσιονομικές επιπτώσεις.

7. Η πλήρης συμμόρφωση προς τις Αποφάσεις του ΣτΕ, σύμφωνα με τα διαλαμβανόμενα επί της παραγράφου 2 του παρόντος, φρονούμε ότι κρίνεται επιβεβλημένη. Η καταβολή και του υπολοίπου 50% των αποδοχών στα στελέχη των ΕΔ και των ΣΑ, σε καμία περίπτωση δεν μπορεί να θεωρηθεί αύξηση των αποδοχών τους. 

8. Επιπρόσθετα, πρέπει να επισημάνουμε και το γεγονός ότι οι αποδοχές των στελεχών των Ελληνικών Ενόπλων Δυνάμεων, υπολείπονται κατά πολύ έναντι των ομοιοβάθμων τους σε άλλες χώρες της Ευρώπης. Ενδεικτικά, στον παρακάτω πίνακα παρουσιάζονται οι ετήσιες αποδοχές που καταβάλλονται σε Ανώτερους – Ανώτατους Αξκους στην Αγγλία, στη Γερμανία και στην Ισπανία.

	ΒΑΘΜΟΣ
	ΙΣΠΑΝΙΑ
	ΑΓΓΛΙΑ *  
	ΓΕΡΜΑΝΙΑ

	Σχης
	58.447,71€
	118.234,51€
	90.578,52€

	Ταξχος
	70.782,30€
	138.586,73€
	107.643,24€

	Υπτγος
	78.760,97€
	160.385,68€
	113.185,68€

	Αντγος
	86.818,48€
	201.386,71€
	126.182,04€


* Μετατροπή της λίρας σε ευρώ.

9. Ύστερα από τα παραπάνω, σας αποστέλλουμε συνημμένα σχέδιο νομοθετικής ρύθμισης και σχέδιο ΚΥΑ, τα οποία ενσωματώνουν τα αναγραφόμενα στην παράγραφο 6 του παρόντος, προς υποβοήθησή σας και παρακαλούμε για τις ενέργειές σας, λόγω αρμοδιότητας.

10. Από την εφαρμογή της ανωτέρω προτεινόμενης νομοθετικής ρύθμισης, η οικονομική επιβάρυνση που αφορά στα εν ενεργεία στελέχη, αναλύεται περίπου ως εξής:

	ΚΛΑΔΟΣ
	ΑΝΑΔΡΟΜΙΚΑ ΑΠΟ 1-8-2012 ΕΩΣ 31-12-2014
	ΜΗΝΙΑΙΑ ΑΠΟ 1-1-2015

	ΓΕΣ
	92.000.000,00€
	3.000.000,00€

	ΓΕΝ
	32.735.000,00€
	1.123.000,00€

	ΓΕΑ
	45.284.340,05€
	1.558.200,69€

	ΕΛ.ΑΣ.
	106.318.081,73€
	3.717.287,81€

	Π.Σ.
	20.500.000,00€
	707.000,00€

	Λ.Σ.-ΕΛ.ΑΚΤ.
	12.429.400,00€
	449.397,82€

	ΣΥΝΟΛΟ
	309.266.821,78€
	10.554.886,32€


11. Χειριστής του θέματος: Ανχης(Ο) Τσιάνταλης Βασίλειος, τηλ. 210-659-8329.
Ακριβές Αντίγραφο                                                            Πάνος Καμμένος
                                                                                                    ΥΕΘΑ
Τσιάνταλης Βασίλειος

         Ανχης(Ο
ΠΙΝΑΚΑΣ ΑΠΟΔΕΚΤΩΝ

Αποδέκτες για Ενέργεια

Υπουργείο Οικονομικών
Γενικό Λογιστήριο του Κράτους (Υπόψη Αναπληρωτή Υπουργού Οικονομικών Κου Κων/νου Μάρδα)

Πανεπιστημίου 37 ΤΚ  101 65 

ΑΘΗΝΑ

Αποδέκτες για Πληροφορία

ΣΓ ΥΕΘΑ – ΑΝΥΕΘΑ – ΥΦΕΘΑ
Υπουργείο Εσωτερικών και Διοικητικής Ανασυγκρότησης/Αρχηγείο ΕΛΑΣ/ΚΛ. ΟΙΚ-ΤΕΧΝ. ΥΠΟΣΤΗΡ. & ΠΛΗΡ./Π. Κανελλοπούλου 4 – ΤΚ 10177 Αθήνα

ΠΣ/Αρχηγείο Μουρούζη 4 ΤΚ 106 74  Αθήνα

Υπουργείο Οικονομίας, Υποδομών, Ναυτιλίας και Τουρισμού/Αρχηγείο ΛΣ-ΕΛ.ΑΚΤ/ΚΛ. ΟΙΚ. & ΥΛ. ΥΠΟΔΟΜΩΝ/Ακτή Βασιλειάδη – Λιμάνι Πειραιά  ΤΚ 185 10  Πειραιάς
ΓΔΟΣΥ/ΔΟΙ/ΤΜ. ΟΙΚ. ΜΕΡΙΜΝΑΣ & ΛΟΓ.

ΕΓΑ/ΓΕΕΘΑ - ΓΕΣ – ΓΕΝ - ΓΕΑ

Συντονιστικό Συμβούλιο των Τριών Ενώσεων Αποστράτων Αξκων

Ι. Παπαρρηγοπούλου & Π.Π. Γερμανού

Πλατεία Κλαυθμώνος

ΤΚ 105 61  Αθήνα  

